b'\n_START_ARTICLE_\nD\xc5\xbeamija v Ljubljani\n_START_PARAGRAPH_\nD\xc5\xbeamija v Ljubljani je na\xc4\x8drtovani projekt Islamske skupnosti v Republiki Sloveniji za potrebe verskega obredja in dru\xc5\xbeenja muslimanov v Sloveniji.\n_START_SECTION_\nZgodovina\n_START_PARAGRAPH_\nPrve dejavnosti proti gradnji d\xc5\xbeamije so potekale \xc5\xbee leta 1970, toda ve\xc4\x8djo medijsko pozornost je projekt do\xc5\xbeivel \xc5\xa1ele leta 2001, ko je bil imenovan prvi mufti Slovenije, Osman \xc4\x90ogi\xc4\x87, ki se je zavzel za gradnjo. Leta 2003 je Agencija za okolje Republike Slovenije izdala pozitivno odlo\xc4\x8dbo za gradnjo d\xc5\xbeamije na predlaganem podro\xc4\x8dju, kljub temu, da je to poplavno obmo\xc4\x8dje. Temu je sledila politi\xc4\x8dna akcija proti gradnji d\xc5\xbeamije, ki je privedla do zahteve po referendumu v decembru 2003. Nasprotniki d\xc5\xbeamije so zbrali dovolj glasov za razpis referenduma, ki pa ni potem bil razpisan.\n_START_SECTION_\nArhitektura\n_START_PARAGRAPH_\nD\xc5\xbeamija naj bi zavzemala obmo\xc4\x8dje 4.000 m\xc2\xb2, na kateri bi postavili molilnico, tri u\xc4\x8dilnice za verouk, knji\xc5\xbenico, mrtva\xc5\xa1nico, skupne prostore za mlade, \xc4\x8dajnico in dru\xc5\xbeabne prostore, pa tudi prostore za osebje centra. Kupola d\xc5\xbeamije naj bi bila visoka najve\xc4\x8d 18 metrov, minaret 40 metrov, molilnica okoli 11 metrov, ostali objekti osem metrov. Novembra 2011 je bila na razpisu izbrana re\xc5\xa1itve biroja Bevk Perovi\xc4\x87 arhitekti. Hkrati je financiranje obljubil katarski emir.'